  

Приложение № 1 към Заповед № РД 09-680/27.07.2018 г.

**МИНИСТЕРСТВО НА ЗЕМЕДЕЛИЕТО, ХРАНИТЕ И ГОРИТЕ**

**УСЛОВИЯ ЗА КАНДИДАТСТВАНЕ**

**ЗА ПОДГОТВИТЕЛНИ ДЕЙНОСТИ ЗА ВЪТРЕШНОТЕРИТОРИАЛНО И ТРАНСНАЦИОНАЛНО СЪТРУДНИЧЕСТВО ПО ПОДМЯРКА 19.3 „ПОДГОТОВКА И ИЗПЪЛНЕНИЕ НА ДЕЙНОСТИ ЗА СЪТРУДНИЧЕСТВО НА МЕСТНИ ИНИЦИАТИВНИ ГРУПИ“ ОТ МЯРКА 19 „ВОДЕНО ОТ ОБЩНОСТИТЕ МЕСТНО РАЗВИТИЕ“ ОТ ПРОГРАМА ЗА РАЗВИТИЕ НА СЕЛСКИТЕ РАЙОНИ 2014-2020**

**Европейски земеделски фонд за развитие на селските райони**

**Европа инвестира в селските райони**

**2018 г.**

**I. УСЛОВИЯ ЗА КАНДИДАТСТВАНЕ**

|  |
| --- |
| 1. **Наименование на програмата:**

Програма за развитие на селските райони за периода 2014 – 2020 г. (ПРСР 2014 - 2020 г.). |

|  |
| --- |
| 1. **Наименование на приоритетната ос:**

Приоритетна област 6 Б „Стимулиране на местното развитие в селските райони“Приоритет на Съюза 4 „Повишаване на заетостта и териториалното сближаване” |

|  |
| --- |
| 1. **Наименование на процедурата:**

Подбор на проектни предложения за подготвителни дейности за вътрешнотериториално и транснационално сътрудничество по подмярка 19.3 „Подготовка и изпълнение на дейности за сътрудничество на местни инициативни групи“ от мярка 19 „Водено от общностите местно развитие” от ПРСР 2014 - 2020 г. |

|  |
| --- |
| 1. **Измерения по кодове:**

Измерение 1 – Област на интервенция: 097 Инициативи за воденото от общностите местно развитие в градски и селски райони;Измерение 2 – Форма на финансиране: 01 Безвъзмездни средства;Измерение 3 – Тип на територията: 07 Не се прилага;Измерение 4 – Механизми за териториално изпълнение:06 Инициативи за водено от общностите местно развитие;Измерение 5 - Тематична цел (ЕФРР и Кохезионен фонд): 12 Не се прилага (само техническа помощ);Измерение 6 - Вторична тема на ЕСФ: 08 Не се прилага;Измерение 7 - Икономическа дейност: 25 Не се прилага. |

|  |
| --- |
| 1. **Териториален обхват:**

Проектите за подготвителни дейности за вътрешнотериториално сътрудничество се изпълняват на територията на действие на бенефициента и на потенциалните партньори. Проектите за подготвителни дейности за транснационално сътрудничество се изпълняват както на територията на действие на бенефициента – местна инициативна група от Република България, така и на територията на действие на потенциалните партньори – на територията на страни от и извън Европейския съюз.  |

|  |
| --- |
| 1. **Цели на предоставяната безвъзмездна финансова помощ по процедурата и очаквани резултати:**

Подпомагането по процедурата е насочено към подготовка за постигане на целите на подмярка 19.3 „Подготовка и изпълнение на дейности за сътрудничество на местни инициативни групи“ от мярка 19 „Водено от общностите местно развитие“ от ПРСР 2014-2020 г., които водят до осигуряване на принос в развитието на съответния селски район на действие на МИГ. Подпомагането по процедурата цели:Подготовка и разработване на проекти за вътрешнотериториално и транснационално сътрудничество.Проектът трябва да цели развитието на територията, на които се изпълнява стратегията за ВОМР, и да съответства на и да допринася за постигане целите и приоритетите на стратегията за ВОМР на съответната МИГ и на ПРСР 2014- 2020 г.Очаквани резултати от предоставянето на финансовата помощ от изпълнението на проект за подготвителни дейности: 1. подписано споразумение за партньорство;
2. разработен проект за вътрешнотериториално или за транснационално сътрудничество.
 |

|  |
| --- |
| 1. **Индикатори:**

Брой реализирани дейности |

|  |
| --- |
| 1. **Общ размер на безвъзмездната финансова помощ по процедурата:**

Общият размер на безвъзмездната финансова помощ по процедурата е 1 955 800,00 лева (един милион деветстотин петдесет и пет хиляди и осемстотин лева) от ПРСР 2014 - 2020 г. |

|  |
| --- |
| 1. **Минимален и максимален размер на безвъзмездната финансова помощ за конкретен проект:**

Максимален размер на безвъзмездната финансова помощ за проект за подготвителни дейности: а) до левовата равностойност на 10 000 евро за проект за вътрешнотериториално сътрудничество;б) до левовата равностойност на 25 000 евро за проект за транснационално сътрудничество.Определените максимални стойности на финансова помощ за проект са с включен данък добавена стойност (ДДС).Използва се валутен курс 1,9558 лева за 1 евро. |

|  |
| --- |
| 1. **Процент на съфинансиране на проектите:**

Финансовата помощ по реда на тази процедура е в размер до 100 на сто от допустимите разходи по проект. |

**11. Допустими кандидати:**

**11.1. Критерии за допустимост на кандидатите:**

|  |
| --- |
| Допустим кандидат за предоставяне на финансова помощ за изпълнение на проект за подготвителни дейности за проект за вътрешнотериториално или за транснационално сътрудничество е МИГ, сключила споразумение за изпълнение на стратегия за ВОМР по реда на Постановление № 161 на Министерския съвет от 2016 г. за определяне на правила за координация между управляващите органи на програмите и местните инициативни групи, и местните инициативни рибарски групи във връзка с изпълнението на Подхода „Водено от общностите местно развитие“ за периода 2014 – 2020 г. (обн., ДВ, бр. 52 от 2016 г.) или по реда на Наредба № 22 от 2015 г. за прилагане на подмярка 19.2 „Прилагане на операции в рамките на стратегии за Водено от общностите местно развитие“ на мярка 19 „Водено от общностите местно развитие“ от ПРСР за периода 2014 – 2020 г. |

**11.2. Критерии за недопустимост на кандидатите:**

|  |
| --- |
| МИГ е допустим кандидат за финансиране на не повече от два проекта за подготвителни дейности за вътрешнотериториално и транснационално сътрудничество за програмния период 2014 – 2020 г.Не се дава предимство, а даденото предимство се отнема, когато се установи, че кандидатът/бенефициента е създал изкуствено условията, необходими за получаване на това предимство, в противоречие с целите на европейското право и българското законодателство в областта на допустимите за подпомагане дейности по настоящите Условия за кандидатстване. |
| **12. Допустими партньори:**В проект за подготвителни дейности за проект за вътрешно териториално сътрудничество или транснационално сътрудничество не участват партньори. Кандидатът посочва само потенциални партньори.  |

|  |
| --- |
| **13. Дейности, допустими за финансиране:**1. провеждане на срещи с потенциални партньори;2. провеждане на заседания и мероприятия за планиране на дейностите по проекта;3. подготовка и разработване на проект за вътрешнотериториално или транснационално сътрудничество;4. дейности по публичност и информираност;5. координация на изпълнението на подготвителните дейности. |

|  |
| --- |
| **14. Категории разходи, допустими за финансиране:**14.1. По проект за подготвителни дейности за проекти за вътрешнотериториално и транснационално сътрудничество са допустими разходи за:1. организиране на срещи с потенциални партньори, заседания за планиране и събития;2. предварителни проучвания и консултации, свързани с разработването на проект за сътрудничество, включително за издаване на нормативно изискуеми становища, свързани с реализация на проект за сътрудничество;3. възнаграждения за външни експерти – физически или юридически лица за изпълнение на дейности по проекта, включително за преводачески услуги;4. възнаграждения, свързани с координацията по проекта, различни от тези по т. 3, в размер не повече от 10 на сто от стойността на проекта;5. командировки на служителите на МИГ, експерти по проекта, включително преводачи, членове на колективния управителен орган и членове на колективния върховен орган на МИГ съгласно Наредбата за командировките в страната, приета с Постановление № 72 на Министерския съвет от 1986 г. (ДВ, бр. 11 от 1987 г.) и Наредбата за служебните командировки и специализации в чужбина, приета с Постановление № 115 на Министерския съвет от 2004 г. (ДВ, бр. 50 от 2004 г.);6. информираност – публикации в регионални медии, информационни конференции; 7. публичност – изготвяне и разпространение на информационни материали и осигуряване на публичност, в т. ч. информационни табели;8. преводи (писмени и симултанни), комуникация, канцеларски материали, такси за издаване на документи, необходими за изпълнение на дейностите за подготовка на проект за сътрудничество, както и други оперативни разходи, свързани с изпълнението на проекта.14.2. За дейности, изпълнявани на територията на Република България, за които има определени опростени разходи, се включват в бюджета на проектното предложение, като за тях задължително се използват посочените в приложение № 1 стойности.14.3. Финансова помощ за дейности, изпълнявани извън територията на Република България, се предоставя при условията на възстановяване на реално извършени и платени допустими разходи и за тях не се прилагат опростени разходи.14.4. Финансова помощ се предоставя за извършени допустими разходи съгласно бюджета на проекта до стойността и в сроковете, посочени в административния договор съгласно приложение № 6 от настоящите условия. 14.5. не са допустими за финансиране: 1. разходи за закупуване на дълготрайни материални и нематериални активи;2. разходи, определени като недопустими в Постановление № 189 на Министерския съвет от 2016 г. за определяне на национални правила за допустимост на разходите по програмите, съфинансирани от Европейските структурни и инвестиционни фондове, за програмен период 2014 - 2020 г. (обн. ДВ, бр. 61 от 2016 г.), наричано по-нататък „ПМС № 189 от 2016 г.“;3. разходи, за които е получено финансиране от националния бюджет или бюджета на Европейския съюз, в т. ч. по подмярка 19.4 „Текущи разходи и популяризиране на стратегия за Водено от общностите местно развитие“ от ПРСР 2014 – 2020 г.;4. принос в натура;5. разходи, платени в брой, с изключение на разходите за командировки, както и разходите за комуникация и външни услуги – телефон, интернет, пощенски услуги, куриерски услуги, такси за издаване на изискуеми документи;6. банкови такси; 7. заявени за финансиране разходи в частта им, която надвишава:а) определените по реда на чл. 41 от ПМС № 189 от 2016 г. референтни стойности; б) определените в приложение № 1 количества и единични цени за опростените разходи; в) най-ниската предложена цена от оферент, когато няма представена обосновка за икономически най-изгодна оферта; г) максималните прагове за бюджет;8. разходи, платени след крайния срок за изпълнение и отчитане на проекта. 9. разходи за информираност и публичност, която не отговаря на изискванията, посочени в Единния наръчник на бенефициента за прилагане на правилата за информация и комуникация 2014 - 2020 г., съгласно приложение № 2 от Националната комуникационна стратегия за програмен период 2014 - 2020 г. и съгласно приложение № III към чл. 13 от Регламент за изпълнение 808/2014 на Комисията от 17 юли 2014 г. за определяне на правила за прилагането на Регламент (ЕС) № 1305/2013 на Европейския парламент и на Съвета относно подпомагане на развитието на селските райони от Европейския земеделски фонд за развитие на селските райони (OB, L 2274, 31 юли 2014 г.), наричан по-нататък „Регламент № 1305/2013“ и Регламент за изпълнение 669/2016 на Комисията от 28 април 2016 г. за изменение на Регламент за изпълнение (ЕС) № 808/2014 по отношение на изменението и съдържанието на програмите за развитие на селските райони, публичността на тези програми и коефициентите на преобразуване в животински единици (OB, L 115, 29 април 2016 г.). |

|  |
| --- |
| **15. Допустими целеви групи (ако е приложимо):**НЕПРИЛОЖИМО. |

|  |
| --- |
| **16. Приложим режим на минимални/държавни помощи:**Подпомагането по подмярката попада извън обхвата на чл. 107, пар. 1 и 108 от Договора за функционирането на Европейския съюз и приложимият режим е „не помощ“ поради следните обстоятелства: 1. по настоящата процедура ще се финансират нестопански субекти - бенефициенти по процедурата са МИГ, които са сдружения с нестопанска цел, регистрирани в обществена полза;2. всички дейности, които ще се финансират по проектите, са с неикономически характер. За целта кандидатът подава декларация съгласно Приложение № 8 към настоящите условия. |

|  |
| --- |
| **17. Хоризонтални политики:**По настоящата процедура следва да е налице съответствие на проектните предложения с поне един от следните принципи на хоризонталните политики на ЕС:1. Равенство между половете и липса на дискриминация – прилагане на принципа на равенство между половете; допринасяне за утвърждаване на принципа на равните възможности и създаване на условия за превенция на дискриминацията. Европейският съюз насърчава равнопоставеността, както между мъжете и жените, така и между представителите на различните малцинствени групи и се стреми да отстрани всички дейности, водещи до неравнопоставеност. 2. Устойчиво развитие (защита на околната среда) – подкрепа за проекти, които допринасят за опазване на околната среда, повишаване на ресурсната ефективност и смекчаване на последиците от изменение на климата и приспособяване към тях. 3. Насърчаване на заетостта и конкурентоспособността.В т. 11 от Формуляра за кандидатстване (приложение № 4) кандидатите следва да представят информация за съответствието на проектното предложение с поне един от посочените по-горе принципи. Прилагането на заложените в проекта принципи ще се проследява на етап изпълнение на проектното предложение.Кандидатите следва да посочат и конкретни документи, с които на етап изпълнение на проекта ще се проследява съответствието с принципите на хоризонталните политики на ЕС.  |

|  |
| --- |
| **18. Минимален и максимален срок за изпълнение на проектите:**Продължителността за изпълнение и отчитане на проектите за подготвителни дейности за проекти за вътрешнотериториално и транснационално сътрудничество не може да надхвърля 7 месеца, като крайният срок е не по-късно от 15 септември 2023 г. |

|  |
| --- |
| **19. Ред за оценяване на концепциите за проектни предложения:**НЕПРИЛОЖИМО |

|  |
| --- |
| **20. Критерии и методика за оценка на концепциите за проектни предложения:**НЕПРИЛОЖИМО |

|  |
| --- |
| **21. Ред за оценяване на проектите:**Оценката на проектните предложения се извършва при спазване на реда, определен в Закона за управление на средствата от Европейските структурни и инвестиционни фондове, Закона за подпомагане на земеделските производители и Постановление № 162 на Министерския съвет от 2016 г. за определяне на детайлни правила за предоставяне на безвъзмездна финансова помощ по програмите, финансирани от Европейските структурни и инвестиционни фондове за периода 2014 - 2020 г. (обн. ДВ., бр. 53 от 2016 г.) и приложимото европейско и национално право.Оценката и класирането на проектните предложения по настоящата процедура се извършват от оценителна комисия след всеки краен срок на процедурата. Оценката на проектните предложения включва:а) Етап 1: Оценка на административно съответствие и допустимост;в) Етап 2: Техническа и финансова оценка.В срок до четири месеца от подаване на всяко проектно предложение оценителната комисия по чл. 33 от Закона за управление на средствата от Европейските структурни и инвестиционни фондове извършва оценка на административно съответствие и допустимост, техническа и финансова оценка и одобряване на проектните предложения, за които се предоставя безвъзмездна финансова помощ.Оценката за административно съответствие и допустимост се извършва от членове на оценителната комисия съгласно критерии посочени в приложение № 2 от настоящите условия. Проектните предложения не преминават етапа на оценка за административно съответствие и допустимост, когато:1. е налице несъответствие с изискванията за административно съответствие и допустимост по отношение на кандидата;2. са установени предвидени недопустими дейности или разходи, които са съществени за постигане на целите на проекта.На този етап Комисията извършва и преценка за допустимостта и обосноваността на разходите за всяко проектно предложение като може да извършва корекции в бюджета на проектното предложение съгласно чл. 19, ал. 7 от ПМС № 162 и въз основа на извършената преценка за обоснованост.След приключване на оценката на административното съответствие и допустимост на интернет страницата на Министерството на земеделието, храните и горите и в Информационната система за управление и наблюдение на структурните инструменти на ЕС в България (ИСУН 2020) се публикува списък на проектните предложения, които не се допускат до техническа и финансова оценка, като се посочват и основанията за недопускане. За недопускането на всеки от кандидатите, включени в списъка, се съобщава чрез ИСУН 2020. Оценителната комисия не носи отговорност, ако поради грешни и/или непълни данни за кореспонденция, предоставени от самите кандидати, те не получават кореспонденцията с оценителната комисия.Техническа и финансова оценка се извършва от членове на оценителната комисия съгласно критерии и съответен брой точки посочени в приложение № 3.След приключване на етапа на техническа и финансова оценка, проектните предложения се класират според общия брой получени точки като оценителната комисия предлага за одобрение в низходящ ред проектните предложения, за които е наличен бюджет по съответната процедура. За предложенията, получили еднакъв брой точки, за които се установи недостиг на средства по съответната процедура, се извършва допълнително класиране в низходящ ред като за одобрение се предлага проектното предложение, получило повече точки по критерий „Качество на проекта“. |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **22. Критерии и методика за оценка на проектите:**

|  |  |
| --- | --- |
| Критерии за оценка  | Максимален брой точки |
| **1. Качество на проекта:** | **45** |
| Обоснована е необходимостта за реализиране на проекта | **15** |
| Наличие на ясно формулирана цел на бъдещия проект за сътрудничество | 15 |
| Наличие на ясно формулирана идея за дейностите, които ще се изпълняват по бъдещия проект за сътрудничество | 15 |
| **2.Наличие на ясна обвързаност с целите на СВОМР:** | **20** |
| Има ясна обвързаност на всички цели на проекта с цел/цели на СВОМР | 20 |
| Някои от целите на проекта са обвързани с цел/цели на СВОМР | 15 |
| **3. Качество на партньорството:** **Чрез проекта ще се търсят:** | **30** |
| Поне един от партньорите е изпълнявал/изпълняващ проект/и за сътрудничество  | 15 |
| Всички партньори са изпълнявали/изпълняват стратегия за ВОМР | 10 |
| Всички партньори са изпълнявали/изпълняват проекти, финансирани от ЕС | 5 |
| **4. Брой участващи партньори:** **/потенциални партньори в бъдещия проект за сътрудничество/** | **5** |
| Повече от двама | 5 |
| Двама  | 3 |

Етапът на техническа и финансова оценка преминават проектите, получили не по-малко от 40 точки. |

|  |
| --- |
| **23. Начин на подаване на документите за кандидатстване:**Документите се подават в ИСУН 2020 в сроковете, определени в настоящите насоки, съгласно условията и реда на Наредба за определяне на условията, реда и механизма за функциониране на Информационната система за управление и наблюдение на средствата от европейските структурни и инвестиционни фондове (ИСУН) и за провеждане на производства пред управляващите органи посредством ИСУН, приета с Постановление № 243 на Министерския съвет от 2016 г. (обн., ДВ, бр. 76 от 2016 г.).Подаването на проектни предложения по настоящата процедура се извършва по електронен път чрез попълване на уеб базиран формуляр за кандидатстване, съгласно приложение № 4. Формулярът се подписва с квалифициран електронен подпис (КЕП), подава се чрез модула „Е-кандидатстване“ на следния интернет адрес: https://eumis2020.government.bg и се прилагат документите от раздел 24 на настоящите насоки „Списък на документите, които се подават на етап кандидатстване“. Документите от раздел 24 се подават във формат „pdf“ или друг формат.Подготовката и подаването на проектни предложения в ИСУН 2020 се извършва по следния начин: Кандидатът влиза в ИСУН 2020, след регистрация чрез е-мейл адрес и парола, избира настоящата процедура за кандидатстване от „Отворени процедури“ и създава ново проектно предложение. Документите от раздел 24 на насоките се прикачат в т. 12 от формуляра за кандидатстване.Формулярът за кандидатстване се подава с КЕП от законния представител на кандидата МИГ. В случаите, когато кандидатът се представлява заедно от няколко физически лица, формулярът за кандидатстване се подписва от всяко от тях. Когато формулярът за кандидатстване не е подписан с КЕП от законния представител/и на МИГ се прикачва нотариално/и заверено/и изрично/и пълномощно/и във формат „рdf“ или друг формат, подписано с КЕП на упълномощеното/ите лице./а. От текста на пълномощното/ите следва да става ясно, че лицето/лицата с право да представляват кандидата упълномощава/т пълномощника да подаде от негово/тяхно име формуляра за кандидатстване, като го подпише с КЕП и приложи документите, които са неразделна част от формуляра.Формулярът за кандидатстване трябва да се подаде от профила на кандидата, тъй като впоследствие този профил ще бъде използван за комуникация с оценителната комисия. По време на оценката на проекта комуникацията с кандидата и редакцията на забелязани липси на документи и/или неясноти, или неточности ще се извършва електронно чрез профила на кандидата в ИСУН 2020, от който е подадено съответното проектно предложение и промени на посочения профил (вкл. промяна на имейл адреса, асоцииран към съответния профил) са недопустими. До приключването на работата на оценителната комисия кандидатът има възможност да оттегли своя формуляр за кандидатстване като подаде писмено искане до комисията, като това обстоятелство се отбелязва от потребител на ИСУН 2020 от оценителната комисия със съответните права.Местната инициативна група може да иска разяснения по настоящите насоки. Разясненията се утвърждават от ръководителя на УО на ПРСР 2014 – 2020 г. или от оправомощено от него лице. Разясненията се дават по отношение на условията за кандидатстване, не съдържат становище относно качеството на проектите и са задължителни за всички кандидати. Разясненията се съобщават в 10-дневен срок от получаването на искането. |

|  |
| --- |
| **24. Списък на документите, които се подават на етап кандидатстване:**Към формуляра за кандидатстване се прилагат следните документи:1. декларация от законния представител на МИГ, че отговаря на изискванията на чл. 12, ал. 3 и 10 от Наредба № 22 от 2015 г. за прилагане на подмярка 19.2 „Прилагане на операции в рамките на стратегии за Водено от общностите местно развитие” на мярка 19 „Водено от общностите местно развитие” от Програмата за развитие на селските райони за периода 2014-2020 г. (обн., ДВ, бр. 100 от 2015 г.) в свободен текст;2. решение на колективния управителен орган на МИГ за кандидатстване по подмярката;3. подписано/и преди датата на подаване на формуляра за кандидатстване писмо/а за изразяване на интерес от потенциален/ни партньор/и;4. декларация за съгласие за предоставяне на данни за периода до приключване на програмата от Националния статистически институт на УО на ПРСР 2014 - 2020 г. и за разпространението им съгласно приложение № 5 от настоящите условия;Техническият процес, свързан с представянето на допълнителна информация/документи, е описан в Ръководството за потребителя за модул “Е-кандидатстване” в ИСУН 2020. |

|  |
| --- |
| **25. Начален и краен срок за подаване на документите за кандидатстване:**Първи краен срок: 31 август 2018 година, 24:00 часа;25.1 Процедурата е с няколко крайни срока за кандидатстване, които се определят, както следва:Последният ден до 24:00 часа на всеки втори календарен месец след 31 август 2018 г. до 31 декември 2019 г. до изчерпване на наличния ресурс по процедурата.25.2. Крайният срок може да бъде удължен до 31 декември 2021 г. при:а) наличие на неусвоен финансов ресурс;б) увеличаване на финансовия ресурс по процедурата.В този случай сроковете за кандидатстване се определят, както следва:а) последният ден до 24:00 часа на всеки втори календарен месец след 31 декември 2019 г. до 31 декември на 2021 г., илиб) до изчерпване на финансовия ресурс по процедурата.  |

|  |
| --- |
| **26. Адрес за подаване на документите за кандидатстване за подбор:**Документите се подават в ИСУН 2020 на следния интернет адрес: https://eumis2020.government.bg. |

|  |
| --- |
| **27. Допълнителна информация:** |
| **27.1** **Сключване на административен договор за предоставяне на безвъзмездна финансова помощ**След одобрението на оценителния доклад одобрените за предоставяне на финансова помощ кандидати се поканват в 30 дневен срок да представят доказателства, че отговарят на изискванията за бенефициент.ВАЖНО: Кандидатът следва да предостави документ за липса на задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях към държавата или към община, или аналогични задължения, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила; видът и размерът на задълженията следва да са установени с влязъл в сила акт на компетентен орган, единствено в случаите, когато в резултат на извършена служебна проверка от страна на УО на ПРСР 2014 – 2020 г. е установено наличие на задължения към НАП. Проверката за наличие на задължения към НАП включва проверка за наличие на публични задължения по смисъла на чл. 162, ал. 2, т. 1 и т. 8 от ДОПК. Липсата на подобни публични задължения кандидатът декларира в рамките на Декларация по чл. 25, ал. 2 от ЗУСЕСИФ. Ако в 30-дневния срок кандидатът не представи някой от изискуемите документи той губи право на подпомагане по одобреното проектно предложение и може да кандидатства отново.Ръководителят на УО на ПРСР 2014 - 2020 г. взема решение за предоставяне на финансова помощ по всяко проектно предложение по реда на т. 22 от условията за кандидатстване или издава заповед за отказ съгласно чл. 38 от Закона за управление на средствата от Европейските структурни и инвестиционни фондове. Кандидатите се уведомяват писмено през ИСУН за резултатите от оценката, като в случай на отказ от финансиране в писмото се посочват и мотивите за това. За предоставяне на финансова помощ по настоящата процедура се сключва административен договор с бенефициента съгласно приложение № 6, по реда на чл. 37, ал. 3 от Закона за управление на средствата от Европейските структурни и инвестиционни фондове.Не се сключва административен договор с кандидат, за който при извършване на служебна проверка се установи, че:* Лице, което представлява кандидата, членовете на управителния или контролния му органи и други лица, които имат правомощия да упражняват контрол при вземането на решения от тези органи е осъждан, освен ако не е реабилитиран за престъпление по чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл. 321, 321а и чл. 352 - 353е от Наказателния кодекс или е осъден с влязла в сила присъда, освен ако е реабилитиран, за престъпление, аналогично на тези по т. 1, в друга държава членка или трета страна;;
* кандидатът е включен в Системата за ранно откриване и отстраняване за гарантиране на добро финансово управление (EDES);
* има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния кодекс и лихвите по тях към държавата или община, или аналогични задължения, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила.
 |

**27.2 За нуждите на прилагането на подмярка 19.3 се използват следните определения:**

1. „Актив“ е материален или нематериален актив по смисъла на Регламент (ЕС) № 651/2014 на Комисията от 17 юни 2014 г. за обявяване на някои категории помощи за съвместими с вътрешния пазар в приложение на чл. 107 и 108 от Договора (ОВ, L бр. 187 от 2014 г.).

2. „Бенефициент“ е МИГ, с която е сключен административен договор за предоставяне на безвъзмездна финансова помощ по тази процедура.

3. „Кандидат“ е лице, подало формуляр за кандидатстване.

4. „Местна инициативна група“ е местна инициативна група, сключила споразумение за изпълнение на стратегия за ВОМР по реда на Постановление № 161 на Министерския съвет от 2016 г. за определяне на правила за координация между управляващите органи на програмите и местните инициативни групи, и местните инициативни рибарски групи във връзка с изпълнението на подхода „Водено от общностите местно развитие“ за периода 2014 – 2020 г.(обн., ДВ, бр. 52 от 2016 г.) или по реда на Наредба № 22 от 2015 г. за прилагане на подмярка 19.2 „Прилагане на операции в рамките на стратегии за Водено от общностите местно развитие“ на мярка 19 „Водено от общностите местно развитие“ от Програмата за развитие на селските райони за периода 2014 – 2020 г.

5. „Проект“ е специфичен набор от координирани дейности, които се предприемат от бенефициентите и партньорите за постигане на конкретни цели в определен период от време с определен бюджет.

6. „Проектно предложение“ е подаден за одобрение в рамките на процедура за предоставяне на финансова помощ проект.

7. „Регионална медия“ е медия, която се разпространява/излъчва на територията на отделна община, област или район на планиране;

8. „Стратегия за Водено от общностите местно развитие“ е стратегия по смисъла на чл. 2, т. 19 от Регламент (ЕС) 1303/2013 г. на Европейския парламент и на Съвета от 17 декември 2013 година за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) № 1083/2006 на Съвета.

9. „Финансова помощ“ е безвъзмездна финансова помощ по смисъла на Закона за управление на средствата от Европейските структурни и инвестиционни фондове.

**28. Приложения към Условията за кандидатстване:**

|  |
| --- |
| 1. Приложение № 1 Списък с опростени разходи и документи, доказващи извършването на дейностите; 2. Приложение № 2 Критерии за административно съответствие и допустимост на проекти за подготвителни дейности за проекти за вътрешнотериториално и транснационално сътрудничество;3. Приложение № 3 Критерии за техническа и финансова оценка;4. Приложение № 4 Формуляр за кандидатстване;5. Приложение № 5 Декларация данни за НСИ;6. Приложение № 6 Административен договор;7. Приложение № 7 Декларация за неикономически дейности. |